Kristin Delfi

Kristin Delfi (; ) — Fransa yazıçı, feminist, sosioloq və nəzəriyyəçisi. O, materialist feminist nəzəriyyənin əsas qurucularından biri hesab edilir və patriarxal sistemin iqtisadi və sosial strukturlarını tənqid etmişdir. Onun fikirləri Marksist nəzəriyyə və feminist mübarizənin birləşdirilməsinə əsaslanır. O, 1970-ci ildə Fransa Azadlıq Hərəkatını (Mouvement de Libération des Femmes və ya MLF) və 1981-ci ildə Simona de Bovuar ilə birlikdə "Nouvelles question feministes" jurnalını (Yeni Feminist Suallar) təsis edib.→Delphy, Christine.

 Həyatı 
1941-ci ildə yerli aptek sahiblərinin ailəsində anadan olan Delfi valideynlərini müşahidə etməkdə özünün erkən feminist şüurunu təsvir edir: "aptek idarə etmək hər ikisi üçün çox zəhmət tələb etsə də, onlar nahara evə gələndə atası dincəlir və qəzet oxuyurdu, anası isə hər ikisi işə qayıtmazdan əvvəl yemək bişirmək, sonra isə qabları yumaq məcburiyyətində qalırdı".

Bununla belə Delfi bu termini əhatə edən stiqma səbəbindən həmişə feminist kimi özünü göstərmirdi. 1985-ci ildə televiziya müsahibəsində o, həyatında mütəmadi olaraq şərh verdiyi bir dövrü təsvir etdi: "Mən feminist deyiləm, amma ...".

Delfi Çikaqo Universitetində, Paris Universitetində və Berkli Kaliforniya Universitetində sosiologiya üzrə təhsil alıb. Fransaya qayıtdıqdan sonra o, özünü qadınlar haqqında dissertasiya layihəsi yazmağa həsr etdi.

Delfi feminist nəzəriyyədə patriarxatın iqtisadi əsaslarını araşdırmış və Marksist baxışlardan istifadə edərək, qadınların evdə görülən işlərinin və onların iqtisadi istismarının nəzərdən qaçırıldığını irəli sürmüşdür.Le manifeste des 343 

Onun əsas tezisləri bunlardır:

 Patriarxal sistem sinfi istismar kimidir – Delfi hesab edir ki, qadınlar cinsiyyətlərinə görə xüsusi bir sinif kimi istismar olunurlar.
 Ev işi və qadın əməyi dəyərsizləşdirilir – Qadınların evdə gördüyü işlər iqtisadi sistemdə görünməzdir və kişi dominantlığı bu işləri pulsuz olaraq qadınlara etdirməklə mövcudluğunu qoruyur.
 Patriarxat kapitalizmdən əvvəl də mövcud idi – O, Marksizmin ənənəvi iqtisadi istismar anlayışını tənqid edərək, patriarxal sistemin kapitalizmdən daha köklü və davamlı olduğunu vurğulamışdır.

Əsərləri

 “The Main Enemy” (Əsas Düşmən) – Burada o, feminist hərəkatın kişi dominantlığına qarşı əsas mübarizə aparmalı olduğunu irəli sürür.
 “Close to Home: A Materialist Analysis of Women’s Oppression” (Evə Yaxın: Qadınların Zülmünün Materialist Analizi) – Bu kitabında qadınların ev təsərrüfatında pulsuz işçi kimi istismar edilməsini təhlil edir.
 “Class Struggle and Patriarchy” (Sinfi Mübarizə və Patriarxat) – Sinfi mübarizə və gender məsələlərinin necə kəsişdiyini araşdırır.
Feminist Hərəkatdakı Rolu. Her theory constitutes a landmark in the process of denaturalizing sex, which is a marker of gender.Christine Delphy, L'Ennemi principal, tome 2 : Penser le genre (2001)

Delfi 1970-ci illərdə Fransada radikal feminist hərəkatının əsas simalarından biri olmuşdur. O, “Nouvelles Questions Féministes” jurnalının yaradıcılarından biridir və bu platformada feminist nəzəriyyələrin inkişafına töhfə vermişdir.

 İstinadlar 

 Xarici keçidlər 


Kateqoriya:XXI əsr Fransanın qadın yazıçıları
Kateqoriya:Fransanın qadın jurnalistləri
Kateqoriya:Berkli Kaliforniya Universitetinin məzunları